**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.132/5  (prot. Nr.5, 4.§) |

Par projekta priekšfinansējumu

Pamatojoties uz likuma "Par pašvaldībām" 15.panta pirmās daļas 7.punktu, Bērnu tiesību aizsardzības likuma 69.panta trešo daļu, izskatot biedrības "Attīstības platforma YOU+" 2021.gada 4.marta vēstuli Nr.YOU+/V-46 un 2021.gada 30.marta vēstuli Nr.YOU+/V-54 "Par projekta pieteikumu 2021.LV/NVO\_COVID/13", Sabiedrības integrācijas fonda 2021.gada 2.marta lēmumu Nr.175 "Par iesniegto biedrības "Attīstības platforma YOU+" (reģistrācijas numurs 40008261664) projekta "Jauniešu atbalsta tīkls" pieteikumu Nr.2021.LV/NVO\_COVID/13", ņemot vērā, ka projekta aktivitātes paredzētas Covid-19 krīzes radīto negatīvo seku mazināšanai sabiedrībā mentālās un fiziskās veselības uzlabošanai Liepājas jauniešiem un viņu vecākiem, ievērojot, ka tiek īstenots Liepājas pilsētas attīstības programmas 2015.-2020.gadam pielikuma "Rīcību plāns 2021.gadam" Rīcības Nr.1.2.3.(5) "Pilnveidot esošos un veicināt alternatīvus sociālās aprūpes un rehabilitācijas pakalpojumus, īpaši ārpusģimenes aprūpē esošajiem bērniem un jauniešiem", darbības "Atbalsta pasākumi un pakalpojumu dažādu grupu jauniešiem Liepājā" projekts "Mentora pakalpojums sociālā riska jauniešiem", izskatot Liepājas pilsētas domes pastāvīgās Sociālo lietu, veselības un sabiedriskās kārtības komitejas 2021.gada 15.aprīļa lēmumu (sēdes protokols Nr.4) un pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Piešķirt priekšfinansējumu biedrībai "Attīstības platforma YOU+" (reģistrācijas numurs 40008261664) projekta "Jauniešu atbalsta tīkls", apstiprināts ar Sabiedrības integrācijas fonda 2021.gada 2.marta lēmumu Nr.175, (turpmāk - Projekts) realizācijai 5 916,64 EUR (pieci tūkstoši deviņi simti sešpadsmit *euro*, 64 centi) apmērā, kas sastāda 20% no kopējām Projekta attiecināmajām izmaksām 29 583,18 EUR (divdesmit deviņi tūkstoši pieci simti astoņdesmit trīs *euro*, 18 centi).

2. Uzdot Liepājas pilsētas domes priekšsēdētāja vietniekam pilsētas attīstības un sadarbības jautājumos slēgt līgumu ar biedrību "Attīstības platforma YOU+" par Projekta priekšfinansējuma piešķiršanu un tā atgriešanu pašvaldībai 100% apmērā pēc Projekta realizācijas.

3. Uzdot Liepājas pilsētas pašvaldības iestādei "Liepājas pilsētas Domes Sociālais dienests" sadarboties ar biedrību "Attīstības platforma YOU+" Projekta īstenošanā.

4. Liepājas pilsētas domes priekšsēdētājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Biedrībai "Attīstības platforma YOU+", Domes priekšsēdētāja vietniekam pilsētas attīstības un sadarbības jautājumos, Attīstības pārvaldei, Finanšu pārvaldei, Liepājas pilsētas Domes Sociālajam dienestam | |